ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECŢIA TEHNICĂ ŞI URBANISM**

# RAPORT DE SPECIALITATE

la proiectul de hotărâre privind aprobarea contractării unui împrumut în valoare de 10.000.000 lei, în conformitate cu prevederile art. 1 din Ordonanța de urgență a Guvernului nr. 25/2025 pentru asigurarea unor împrumuturi din Trezoreria Statului

**INIŢIATOR PROIECT DE HOTÃRÂRE:** Primar

1. Direcţia tehnică şi urbanism din cadrul Primăriei municipiului Câmpulung Moldovenesc, referitor la proiectul de hotărâre, dăm următoarele referințe:
2. Urmare semnării contractului de finanțare nr. 137.344 din 06.12.2022 cu Ministerul Dezvoltării, Lucrărilor Publice și Administrației în cadrul P.N.R.R. au fost derulate activitățile necesare realizării proiectului „Construire bloc de locuințe pentru tineri în Municipiul Câmpulung Moldovenesc, județul Suceava”. Au fost realizate documentațiile tehnico-economice necesare, obținute avize, acorduri, autorizații, au fost contractate lucrările iar obiectivul din str. C. Porumbescu este în execuție, respectiv:
	1. - bloc de locuințe, cu regimul de înălțime P+3E, cu 12 apartamente, având suprastructura formată din cadre spațiale ortogonale, cu stâlpi, grinzi și planșee din beton armat turnat monolit, iar acoperișul tip terasă necirculabilă; câte 3 apartamente (cu o cameră, cu 2 și cu câte 3 camere, pe etaj).
	2. - instalarea unui sistem de producere a energiei din surse regenerabile, cu pompe de căldură (pompe sol-apa, 12 foraje la peste 100 m, cu panouri fotovoltaice;
	3. - amenajarea unei platforme carosabile alcătuită din alei pietonale, alee carosabilă și parcare;
	4. - lucrări de amenajări exterioare.

Reamintim că obiectivul de investiții este realizat la standardul NZEB Plus, ceea ce implică respectarea unor cerințe stricte privind eficiența energetică, integrarea sistemelor de producere a energiei din surse regenerabile și utilizarea materialelor performante, toate acestea generând costuri inițiale mai ridicate pe metru pătrat, dar asigurând reducerea substanțială a cheltuielilor de exploatare și întreținere pe termen lung.

Urmare procedurilor de achiziție (care au fost derulate de 3 ori motivat de lipsa de ofertanți, iar achiziția s-a putut realiza după suplimentarea cheltuielilor de la bugetul local – HCL 83/ 2023, HCL182/2023) a fost încheiat contractul de lucrări 8147/07.03.2024 cu SC Alcad Construct-lider asociere.

Obiectivul este în execuție și are termen maxim de finalizare data de 27.02.2026. Estimăm terminarea lucrărilor de construire până la încheierea acestui an.

Prin contractul de finanțare mai sus menționat ne este asigurata suma de 4.395.442,89 lei (la un cost unitar de 794 euro/mp), iar orice cheltuială suplimentară este în sarcina bugetului local. Menționăm că am făcut solicitări pentru majorarea contractului de finanțare, despre necesitatea suplimentării valorii costului unitar s-a tot discutat la nivel național, pentru toate contractele de finanțare încheiate în cadrul PNRR/C10/I2, dar fără un rezultat pozitiv.

Din contractul de lucrări, până la această dată au fost decontate lucrări în valoare de 3.567.729,23 lei cu TVA.

La contractul de lucrări cheltuielile necesare de la bugetul local estimăm la suma de 1.900.000 lei (cheltuieli estimate motivat de faptul ca apar situații neprevăzute, eventuale lucrări suplimentare, motivat de clauzele de ajutare prevăzute de contract, modificarea de TVA, etc).

De asemenea, este necesară alocarea de resurse financiare pentru realizarea lucrărilor de racordare a rețelelor de utilități (apă, canalizare, gaze, energie electrică). Dacă pentru racordarea la apă, canalizare și gaze este stabilită situația, soluția de racordarea la energie electrică este încă incertă. Am întreprins demersurile necesare și așteptăm răspunsul DelgazGrid. Totodată, în cadrul proiectului sunt și alte cheltuieli care sunt în sarcina bugetului local – taxe, cote ISC, asistența tehnică, certificare energetică, etc.

Prin HCL 182/2023 a fost asumată asigurarea sumei de 2.469.864,41 lei inclusiv TVA (cu TVA de 19%) de la bugetul local. Este obligatorie realizarea proiectului și obiectivelor acestuia în termenele prevăzute de contractul de finanțare, sub sancțiunea returnării întregii sume nerambursabile atrase, inclusiv dobânzile aferente. Astfel că asigurarea finanțării cheltuielilor, chiar și din împrumuturi, este necesară. Diferențele de valoare de la suma împrumutată și până la suma necesară trebuie asigurată de la bugetul local.

Cu privire la proiectul "ÎMBUNTĂŢIREA SERVICIILOR SOCIALE, RECREATIVE ŞI A SPAŢIILOR PUBLICE URBANE ÎN MUNICIPIUL CÂMPULUNG MOLDOVENESC”, reamintim:

Municipiul Câmpulung Moldovenesc a fost beneficiarul proiectului *IMBUNTATIREA SERVICIILOR SOCIALE, RECREATIVE SI A SPATIILOR PUBLICE URBANE ÎN MUNICIPIUL CÂMPULUNG MOLDOVENESC* COD SMIS 2014+: 125615, finanțat prin Programul Operaţional Regional 2014-2020, Axa prioritară 13 - *Sprijinirea regenerării orașelor mici și mijlocii,* Prioritatea de investiții 9b - *Promovarea incluziunii sociale, combaterea sărăciei și a oricărei forme de discriminare,* Obiectiv specific 13.1 – *Îmbunătăţirea calităţii vieţii populaţiei*

Proiectul a fost depus la data de 30.08.2018, cu următoarele obiective:

*Component A*

* "CONSTRUIRE LOCUINȚE SOCIALE ÎN STRADA BUNEȘTI, CÂMPULUNG MOLDOVENESC” – lot 1 (P+2E, 12 apartamente cu cate 2 camere)
* "CONSTRUIRE LOCUINȚE SOCIALE ÎN STRADA BUNEȘTI, CÂMPULUNG MOLDOVENESC” – lot 2” (P+1+M, 15 apartamente de 2 și 3 camere)
* "CONSTRUIRE LOCUINȚE SOCIALE NOI IN STRADA PICTOR OCTAV BĂNCILĂ, CÂMPULUNG MOLDOVENESC” (P+1+M, 15 apartamente de 2 și 3 camere)
* ”INFIINTARE CENTRU CULTURAL ȘI RECREATIV PENTRU TINERET IN STRADA LIBERTĂȚII nr. 25 CÂMPULUNG MOLDOVENESC”
* **”REABILITARE SI MODERNIZARE VILĂ RUNC ȘI CONSTRUIRE ANEXĂ ÎN VEDEREA DESFĂȘURĂRII DE ACTIVITĂȚI CULTURAL-RECREATIVE”**

*Componenta B*

* Reabilitare infrastructura rutiera si trotuare pietonale în Municipiul Câmpulung Moldovenesc” (str. Bradului, str. Pinului, str. Martisorului, str. Al. Bogza, str. Ion Stefureac, str. N. Labis, str. Gh. Popovici, str. Bogdan Voda, str. Gh. Doja, str. Razboieni, str. Dragos Voda, str. Libertatii, str. Petru Rares, str. Runcului, str. Al. Donici, str. Liceului, str. Caprioarei și str. Constantin Gramada, precum și trotuarele din str. Fraternitatii, M. Eminescu, G. Cosbuc, Viitorului, Gării, Decebal, D. Dima și Mărăști (varianta de trafic greu din localitate).

Contractul de finanţare nr. 7168 a fost semnat la data de 27.10.2021 cu valoarea totală a de 23.540.524,84 lei, din care AM/OI acorda o finanţare nerambursabilă în sumă maximă de 22. 792.016,17 lei, echivalentă cu 98.00%.

Conform Instrucțiunii AMPOR nr.207/2023, în scopul finalizării integrale a proiectului, au fost realizate demersurile necesare pentru prelungirea și implementarea în etapa a II a proiectului, acesta întrunind toate condițiile prevăzute de art.118 a din RC 1060/2021, OUG 36/2023.

Prin HCL 170/06.12.2023 a fost aprobată implementarea etapei a doua a proiectului și a fost încheiat contractul de finanțare 383 / 03-10-2024. Valoarea totală a contractului este de 34.806.553,19 lei.

Bugetul proiectului „Imbunatatirea serviciilor sociale, recreative si a spatiilor publice urbane in Municipiul Campulung Moldovenesc”, cod SMIS 325469:

|  |  |  |  |  |  |
| --- | --- | --- | --- | --- | --- |
| Valoaretotalăeligibilă aproiectului,incl. TVAeligibil | Valoare eligibilănerambursabilă dinpartea fondurilor(FEDR/FSE+/FC/FTJ) | Valoarea eligibilănerambursabilă dinbugetul național | Valoare cofinanțareeligibilă beneficiar | Valoaretotalăneeligibilă aproiectului,incl. TVAneeligibil | Valoaretotală aproiectului |
| (lei) | (lei) | (%) | (lei) | (%) | (lei) | (%) | (lei) | (lei) |
| 17.043.125,69 | 14.486.656,83 | 85,00 | 2.215.606,35 | 13,00 | 340.862,51 | 2,00 | 17.763.427,50 | 34.806.553,19 |

Principalele activități derulate/contracte încheiate:

* Servicii de audit financiar - Contract 8192/10.03.2022
* Servicii de consultanță pentru managementul obiectivului – contract 17400/30.05.2022
* Servicii de proiectare și asistență tehnică din partea proiectantului, componenta A – contracte nr. 7715/02.03.2023, nr. 7716/02.03.2023, nr. 7717/02.03.2023, 7719/02.03.2023 și nr. 2844/25.01.2023
* Servicii de verificare tehnica componenta A a proiectului – contract 11083/24.03.2023
* Servicii de proiectare și asistență tehnică din partea proiectantului, componenta B – contract 2845/25.01.2023
* Servicii de verificare tehnica componenta B a proiectului – contract 11339/29.03.2023
* Servicii de asistență – dirigenția de șantier componenta A– contracte 21034/30.08.2023, 21035/30.08.2023, 21036/30.08.2023, 21037/30.08.2023, 21040/30.08.2023, 21041/30.08.2023
* Servicii de asistență – dirigenția de șantier componenta B– contracte 22481/15.06.2023, 22482/15.06.2023, 22483/15.06.2023
* Servicii de publicitate – contract 7994/09.03.2022
* Contracte lucrări – componenta A:
* LOTUL NR. 1 – *Înființare Centru cultural și recreativ pentru tineret în strada Libertății nr. 25, Câmpulung Moldovenesc*, Contract de lucrări 40.020 din 13.11.2023 încheiat cu SC TRANSRAPID SRL- lider de asociere;
* LOTUL NR. 2 – *Construire locuințe sociale noi* *în strada Pictor Octav Băncilă, Câmpulung Moldovenesc*, contract de lucrări 40.982 din 20.11.2023 încheiat cu SC TRANSRAPID SRL- lider de asociere;
* LOTUL NR. 3 – *Construire locuințe sociale în strada Bunești 1, Câmpulung Moldovenesc,* contract de lucrări 40.021 din 13.11.2023 încheiat cu SC MAGHEBO SRL;
* LOTUL NR. 4 – *Construire locuințe sociale în strada Bunești 2, Câmpulung Moldovenesc,* contract de lucrări 40.028 din 13.11.2023 încheiat cu SC GRANDOV EVOCONS SRL- lider de asociere;
* LOTUL NR. 5 – *Reabilitare și modernizare Vila Runc și construire anexă, în vederea desfășurării de activități cultural-recreative* – contract de lucrări 8557 din 11.03.2024 încheiat cu SC ALCAD STRUCT SRL- lider de asociere
* Contracte lucrări – componenta B: LOTUL NR. 6 – *Reabilitare infrastructură rutieră și trotuare pietonale în municipiul Câmpulung Moldovenesc*, contracte lucrări nr. 28425 din 07.08.2023, nr. 27235 din 26.07.2023 și nr. 28427 din 07.08.2023, încheiate cu SC CALCARUL SA- lider de asociere.

Precizări: pentru toate componente au fost derulate mai multe proceduri de atribuire (la unele obiective chiar câte trei proceduri), motivat de lipsa ofertanților.

Referitor la lucrări, având în vedere că de la data transmiterii cererii și documentațiilor pentru aprobare la finanțator (noiembrie 2018) și până la semnarea contractului de finanțare (sfârșitul anului 2021) au intervenit numeroase schimbări, rezultate atât din creșterea prețurilor la materiale, a forței de muncă, cât și ca urmare a pandemiei și războiului din Ucraina, la faza de Pth au rezultat valori mult mai mari pentru obiectivele proiectului, iar prin HCL au fost aprobați noii indicatori, cu asumarea cheltuielilor de natură neeligibilă (cheltuieli care depășeau valoarea contractului de finanțare) din bugetul local.

Aceste aspecte au fost prezentate și analizate de multe ori în perioada anterioară, am întreprins multiple demersuri – la AM din cadrul ADR Nord-Est, la ministere, la AMR, clarificări, notificări, etc., dar fără rezultate pozitive în sensul suplimentării valorii contractului de finanțare. Contract care are ca termen de finalizare până la data de 31.12.2025.

La data prezentei situația este astfel:

Pentru *Componenta A*

* "CONSTRUIRE LOCUINȚE SOCIALE ÎN STRADA BUNEȘTI, CÂMPULUNG MOLDOVENESC” – lot 1 (P+2E, 12 apartamente cu cate 2 camere) – lucrări executate în valoare de 1.653.797,34 cu TVA, rest de executat in valoare de 1.997.947,63 lei
* "CONSTRUIRE LOCUINȚE SOCIALE ÎN STRADA BUNEȘTI, CÂMPULUNG MOLDOVENESC” – lot 2” (P+1+M, 15 apartamente de 2 și 3 camere) lucrări executate în valoare de 1.545.463,66 lei, rest de executat in valoare de 3.366.647,11 lei
* "CONSTRUIRE LOCUINȚE SOCIALE NOI IN STRADA PICTOR OCTAV BĂNCILĂ, CÂMPULUNG MOLDOVENESC” (P+1+M, 15 apartamente de 2 și 3 camere) lucrări executate în valoare de 2.676.006,48, rest de executat in valoare de 2.002.760,83 lei
* ”INFIINTARE CENTRU CULTURAL ȘI RECREATIV PENTRU TINERET IN STRADA LIBERTĂȚII nr. 25 CÂMPULUNG MOLDOVENESC” lucrări executate în valoare de 1.647.003,25 lei, rest de executat in valoare de 1.178.967,83 lei TVA.
* **”REABILITARE SI MODERNIZARE VILĂ RUNC ȘI CONSTRUIRE ANEXĂ ÎN VEDEREA DESFĂȘURĂRII DE ACTIVITĂȚI CULTURAL-RECREATIVE”** lucrări executate în valoare de 2.551.591,34 lei, rest de executat in valoare de 1.283.015,06 lei.

*Componenta B*

* ”Reabilitare infrastructura rutiera si trotuare pietonale în Municipiul Câmpulung Moldovenesc” au fost recepționate două loturi iar restul de executat cuprinde str. Bradului și str. Pinului, lucrări sistate motivat de execuția de rețele de apă și canalizare prin proiectul gestionat de ACET SA. Valoare lucrări de reabilitare străzilor Bradului și Pinului – 3.722.135,86 lei cu TVA.

 Menționăm că și la acest obiectiv vor fi lucrări suplimentare datorate de execuția rețelelor de canalizare și modificarea situației proiectate inițial.

Estimăm suma de 13.779.230 lei cu TVA, cheltuieli pentru terminarea lucrărilor de construire a obiectivelor. Sumele estimate vor suporta modificări, motivat de clauzele de ajustare, lucrări diverse și neprevăzute, solicitări suplimentare ale operatorilor de utilități publice pentru racordarea obiectivelor, modificări legislative și altele. Pe lângă cheltuielile cu lucrările de execuție sunt necesare și alte sume pentru cote, taxe, audit energetic, audit financiar, publicitate, consultanță, asistență, etc.

Din contractul de finanțare mai putem atrage aprox. 2.850.000 lei. Analizăm o rearanjare a bugetului proiectului, includerea noii valori a TVA, economiile înregistrate pe anumite linii bugetare să fie transferate la cheltuieli eligibile, etc. Aceste modificări vor fi supuse analizei consiliului, după clarificarea tuturor acestor aspecte cu AM POR.

Stadiul fizic realizat în prezent depășește valoarea sumelor eligibile care mai pot fi atrase.

Pentru finalizarea implementării proiectelor și obiectivelor acestora în termenele prevăzute de contractele de finanțare este necesară asigurarea finanțării cheltuielilor.

Argumentele aduse de inițiator sunt reale și pertinente.

|  |  |
| --- | --- |
| **Direcția tehnică și urbanism****Director executiv adjunct,**Istrate Luminiţa | **Serviciul investiții, tehnic, administrativ,****Șef serviciu**Erhan Andrei |